ตัวละครจากการ์ตูนญี่ปุ่นเรื่อง *ฮายาเตะ พ่อบ้านประจัญบาน*

**หมายเหตุ :** ชื่อและข้อมูลที่เป็นเสียงภาษาญี่ปุ่น จะอิงจากการออกเสียงของอนิเมะ ฉบับต้นฉบับโดยรวม ไม่อิงจากการแปลของมังงะ และเสียงพากย์ภาษาไทย

สายตระกูลซันเซนอิง
------------------

### อายาซากิ ฮายาเตะ

|  |  |
| --- | --- |
| อายาซากิ ฮายาเตะ  | * ชื่อญี่ปุ่น : (ญี่ปุ่น: 綾崎 ハヤテ/เขียนด้วยตัวคันจิ : 綾崎　颯; โรมาจิ: *Ayasaki Hayate*)
* อายุ : 16
* ส่วนสูง : 168cm
* น้ำหนัก : 57kg
* หมู่โลหิต : A
* วันเกิด : 11 พฤศจิกายน
* นักพากย์ : เรียวโกะ ชิราอิชิ (ญี่ปุ่น), พนาวรรณ ศรีวะโลสกุล (ไทย)
* สีผม : ███ น้ำเงินอ่อน
* สีตา : ███ น้ำเงินอ่อน
 |

ตัวเอกของเรื่อง มีร่างกายทนทานเป็นอมตะ มีทักษะต่างๆดีเลิศ ไม่ว่าจะเป็นการทำความสะอาด มีความรู้รอบตัวสูง แต่เป็นผู้อับโชคสุดๆ ทำงานหนักมาตั้งแต่เด็ก
โกงอายุเพื่อเข้าทำงานพิเศษบ่อยๆ มีพ่อแม่เป็นคนเหลวแหลก ไม่ทำการงาน เอาแต่เล่นการพนัน จนสุดท้ายหนีไปแล้วทิ้งหนี้ไว้ให้ฮายาเตะ 156,804,000 เยน โดยได้ทำการชดใช้โดยการขายฮายาเตะผู้เป็นลูกไป แต่โชคชะตาทำให้มาเจอ กับ คุณหนู **ซันเซนอิน นางิ** โดยตอนแรก ฮายาเตะคิดจะลักพาตัวเรียกค่าไถ่จากคุณหนูนางิ แต่นางิกลับคิดว่าฮายาเตะสารภาพรักตน จนได้มาเป็นพ่อบ้านตระกูลซันเซนอิง ความฝันในอนาคตของเขาคือ การได้ที่อยู่อาศัยขนาด 3LDK เป็นของตัวเอง ฮายาเตะมีความหลัง กับ อาเธน่า เทนนอส เกี่ยวกับเรื่องความรัก ทำให้ปัจจุบัน ฮายาเตะไม่กล้าที่จะคบกับใคร เพราะว่า อาเธน่า เทนนอส เคยบอกว่า "คนที่จะคบคนอื่นได้ ต้องดูแลชีวิตคนรักได้" ในวัยเด็ก

### ซันเซนอิง นางิ

|  |  |
| --- | --- |
| ซันเซนอิง นากิ | * ชื่อญี่ปุ่น : (ญี่ปุ่น: 三千院 ナギ/เขียนด้วยตัวคันจิ : 三千院　凪; โรมาจิ: *Sanzen'in Nagi*)
* อายุ : 13
* ส่วนสูง : 138cm
* น้ำหนัก : 29kg
* หมู่โลหิต : AB
* วันเกิด : 3 ธันวาคม
* นักพากย์ : ริเอะ คุกิมิยะ (ญี่ปุ่น), ศันสนีย์ ติณห์กีรดีศ  (ไทย)
* สีผม : ███ ทอง
* สีตา : ███ เขียว
* แม่ : ซันเซนอิง ยูคาริโกะ
 |

คุณหนูที่บังเอิญไปพบฮายาเตะโดยบังเอิญ โดยเข้าใจผิดว่า ฮายาเตะนั้นหลงรักตน ทั้งๆที่ฮายาเตะตั้งใจจะจับตนไปเรียกค่าไถ่ เธอมักจะเกิดอาการหึงหวงฮายาเตะอย่างรุนแรงเมื่อเห็นฮายาเตะอยู่กับผู้หญิงคนอื่น เป็นเจ้านายที่เอาแต่ใจ ไม่ยอมแพ้อะไรง่ายๆ ไม่ชอบเข้าสังคม มักเก็บตัวอยู่คนเดียว แต่ยามใดที่รู้สึกมุ่งมั่นและตั้งใจ ก็มีความพยายามที่จะทำสิ่งนั้นๆให้สำเร็จได้ นอกเสียจากจะเกิดอาการเบื่อหรือมีอะไรมาขัดใจเสียก่อน ใช้เวลาว่างส่วนใหญ่ในการเล่นเกมและอ่านการ์ตูน ในภายหลังเธอเริ่มนำเวลาว่างบางส่วนมาทำงานพิเศษ ตัวเธอเข้าข่ายลักษณะสาวซึนเดเระ

### มาเรีย

|  |  |
| --- | --- |
| มาเรีย | * ชื่อญี่ปุ่น : (ญี่ปุ่น: マリア; โรมาจิ: *Maria*)
* อายุ : 17
* ส่วนสูง : 158cm
* น้ำหนัก : 42kg
* หมู่โลหิต : O
* วันเกิด : คาดว่าเป็นช่วงก่อน คริสต์มาส (ประมาณวันที่ 24 ธันวาคม)
* นักพากย์ : ริเอะ ทานากะ (ญี่ปุ่น), เบญจวรรณ วนิชจิวพันธ์ (ไทย)
* สีผม : ███ น้ำตาล
* สีตา : ███ แดง
 |

หัวหน้าสาวใช้ที่เป็นเหมือนทั้งแม่และพี่สาวของนางิ ตอนเธอยังเป็นเด็กทารกอยู่เธอถูกเก็บมาเลี้ยงโดยคนในตระกูลซันเซนอิงจากหน้ารูปปั้นพระแม่มาเรียในโบสถ์แห่งหนึ่ง คนในตระกูลซันเซนอิงจึงเรียกเธอว่ามาเรีย เรียนจบจากโรงเรียนฮัคคุโอโดยใช้เวลาในการเรียนเพียง 3 ปี เป็นประธานนักเรียน 2 ปีซ้อน เรียนจบตอนอายุ 13 ปี ได้รับรางวัลนาฬิกาเงิน 3 เรือน มีอำนาจมากที่สุดในคฤหาสน์ เธอมีความเป็นผู้ใหญ่สูงมากผิดกับวัย จนทำให้คนอื่นเข้าใจผิดอยู่เป็นประจำ และด้วยเหตุนั้น ทำให้มองไม่ออกว่า เธอคิดยังไงกับฮายาเตะกันแน่ มีจุดอ่อนตรงที่กลัวแมลงสาบ

### เคลาส์

|  |  |
| --- | --- |
| เคลาส์ | * ชื่อญี่ปุ่น : คุราอูสึ เซย์ชิโร่ (ญี่ปุ่น: 倉臼 征史郎; โรมาจิ: *Kurausu Seishirō?*)
* ชื่ออังกฤษ : Klaus (ญี่ปุ่น: クラウス; โรมาจิ: *Kurausu*)
* อายุ : 58
* ส่วนสูง : 181cm
* น้ำหนัก : 80kg
* หมู่โลหิต : A
* วันเกิด : 18 เมษายน
* นักพากย์ : เคนตะ มิยาเกะ (ญี่ปุ่น), ธีระ โรจนานันท์ (ไทย)
 |

หัวหน้าพ่อบ้านที่ไม่ค่อยจะอยู่คฤหาสน์สักเท่าไหร่ เพราะติดงานที่คาดไม่ถึงเป็นประจำ ต้องการให้ฮายาเตะออกจากงาน ด้วยวิธีต่างๆ เช่น
ให้สู้กับทามะ , สู้กับหุ่นยนผู้พิทักษ์ ฯลฯ สิ่งที่เขากลัวที่สุดคือ การถูกไล่ออกจากงาน หรือการที่ไม่ได้รับความสนใจจากคุณหนู

### ทามะ

|  |  |
| --- | --- |
| ทามะ | * ชื่อญี่ปุ่น : (ญี่ปุ่น: タマ; โรมาจิ: *Tama*)
* นักพากย์ : จูโรตะ โคสึกิ (ญี่ปุ่น), กริน อักษรดี (ไทย)
 |

เสือขาวที่อาศัยอยู่ในคฤหาสน์ในฐานะสัตว์เลี้ยง ถูกนางิเก็บมาจากแอฟริกาในขณะพลัดหลงกับแม่ และได้รับการเลี้ยงดูอย่างดีจนไม่สามารถย้ายไปอยู่สวนสัตว์หรือในป่าได้ อยู่คลุกคลีกับคนมานานจนพูดภาษามนุษย์ได้ มีแค่ฮายาเตะที่รู้ จงรักภักดีต่อนางิและมาเรีย มีนิสัยชอบแกล้งชาวบ้าน หลังจากที่มีชิรานุอิมาอยู่ด้วย ก็ถูกลดความสนใจลง เคยมีการจับมันขังกรงไว้ด้วยนะ เพื่อความปลอดภัยของชิรานุอิ

### ชิรานุย

|  |  |
| --- | --- |
| ชิรานุย | * ชื่อญี่ปุ่น : (ญี่ปุ่น: シラヌイ; โรมาจิ: *Shiranui*)
* อายุ : ประมาณ 1 เดือน
* วันเกิด : คาดว่าประมาณวันที่ 20 มกราคม
 |

ลูกแมวตัวผู้สีดำที่ฮายาเตะเก็บมาได้ตอนไปค้างที่บ้านฮินางิคุ ในภายหลังได้รับการดูแลโดยคุณหนูนางิเพราะบ้านฮินางิคุไม่สามารถดูแลได้ เพราะคุณแม่ของฮินางิคุเป็นโรคแพ้ขนแมว ชื่อของแมวตัวนี้แปลว่า "แมวสีขาว" ซึ่งตรงข้ามกับตัวอย่างชัดเจน ดูผิวเผินเหมือนเป็นลูกแมวที่น่ารักไร้เดียงสา แต่นิสัยภายในก็น่ากลัวมิใช่ย่อย

สายตระกูลไอซาว่า
----------------

### ไอซาว่า ซาคุยะ

|  |  |
| --- | --- |
| ไอซาว่า ซาคุยะ | * ชื่อญี่ปุ่น : (ญี่ปุ่น: 愛沢 咲夜; โรมาจิ: *Aizawa Sakuya*)
* อายุ : 13
* ส่วนสูง : 142cm
* น้ำหนัก : 31kg
* หมู่โลหิต : AB
* วันเกิด : 3 เมษายน
* นักพากย์ : คานะ อุเอดะ (ญี่ปุ่น), เบญจวรรณ วนิชจิวพันธ์ (ไทย)
* สีผม : ███ เทาเงิน
* สีตา : ███ เขียวอ่อน
 |

เป็นญาติของนางิ เป็นคุณหนูที่มีนิสัยชอบเล่นตลก มีน้องหลายคน จึงทำให้มีความเป็นพี่สูง
มีนิสัยเปิดเผย แต่ค่อนข้างคล้ายนักเลงมากไปหน่อย ชอบใช้พัดกระดาษตีหัวคนอื่นและมักจะแนะนำให้คนอื่นทำอะไรแปลกๆตามความคิดตัวเองเสมอ
แต่ก็เป็นคนใจดีมีเมตตา ในตอนหลังแสดงท่าทีว่าคิดกับฮายาเตะแบบพี่ชาย

### กิลเบิร์ท เคนท์

|  |  |
| --- | --- |
| กิลเบิร์ท เคนท์ | * ชื่อญี่ปุ่น : (ญี่ปุ่น: ギルバート・ケント; โรมาจิ: *Girubāto Kento*)
* ชื่ออังกฤษ : Gilbert Kent
* นักพากย์ : โทรุ นาระ (ญี่ปุ่น), ธีระ โรจนานันท์ (ช่วงแรก), อภิชาติ สมุทคีรี (ไทย)
 |

พี่ชายต่างแม่ของซากุยะที่ไม่ว่าจะ ทรงผม สีผม สีผิว หรือหน้าตา ก็ไม่มีส่วนใดที่คล้ายกันเลยสักนิด คาดว่าเป็นลูกที่พ่อซากุยะเผลอไปมีไว้ขณะเดินทางไปในต่างประเทศ มีฝีมือการต่อสู้ในระดับนึง และเป็น 1 ใน ผู้สมัครเพื่อชิงเอามรดกตระกูลซันเซนอิง

### ไอซาว่า ฮินาตะ

|  |  |
| --- | --- |
| ไอซาว่า ฮินาตะ | * ชื่อญี่ปุ่น : (ญี่ปุ่น: 愛沢 日向; โรมาจิ: *Aizawa Hinata*)
* อายุ : 10
 |

น้องสาววัย 10 ขวบของซาคุยะ ที่ดูผิวเผินเหมือนเด็กขี้หลงทาง แต่ปากคอกลับร้ายผิดกับวัยลิบลับ

### ไอซาว่า อาซาโตะ

|  |  |
| --- | --- |
| ไอซาว่า อาซาโตะ | * ชื่อญี่ปุ่น : (ญี่ปุ่น: 愛沢 朝斗; โรมาจิ: *Aizawa Asato*)
* อายุ : 10
 |

น้องชายวัย 10 ขวบของซากุยะ ที่ดูในตอนแรกเหมือนจะเข้มงวดคล้ายๆพี่สาว แต่ปากคอก็ดันร้ายผิดคาดเสียอีก

สายตระกูลซากิโนะมิยะ
--------------------

### ซากิโนะมิยะ อิสึมิ

|  |  |
| --- | --- |
| ซากิโนะมิยะ อิสึมิ | * ชื่อญี่ปุ่น : (ญี่ปุ่น: 鷺ノ宮 伊澄; โรมาจิ: *Saginomiya Isumi*)
* อายุ : 13
* ส่วนสูง : 144cm
* น้ำหนัก : 30kg
* หมู่โลหิต : O
* วันเกิด : 24 กันยายน
* นักพากย์ : มิยุ มัทสึกิ (ญี่ปุ่น), อังคณา พานประทีป (ไทย)
* สีผม : ███ น้ำเงินม่วง
* สีตา : ███ น้ำเงินม่วง
 |

เพื่อนสนิทของนางิ เป็นคนทรง นิยมพกยันต์ติดตัวไปไหนมาไหน มีความเป็นคุณหนูมากที่สุด เชื่องช้า หลงทิศ
เป็นเพียงคนเดียวที่สามารถเข้าใจและสนุกกับมังงะที่นางิเขียนได้ เธอแอบชอบฮายาเตะอยู่เนืองๆ และพยายามจะบอกให้เขารู้อย่างอ้อมๆ แต่ดูท่าทางฮายาเตะจะไม่ได้รับรู้ถึงสิ่งนั้นๆเลย เธอมีความสามารถในด้านหมอผีและวิชาปราบภูตผีปีศาจ และมักจะรับจ๊อบปราบปีศาจเป็นประจำ

### ซากิโนะมิยะ ฮัทสึโฮะ

|  |  |
| --- | --- |
| ซากิโนะมิยะ ฮัทสึโฮะ | * ชื่อญี่ปุ่น : (ญี่ปุ่น: 鷺ノ宮 初穂; โรมาจิ: *Saginomiya Hatsuho*)
* อายุ : 31
 |

แม่ของอิสึมิที่มีนิสัยเหมือนลูกไม่มีผิดเพี้ยน ไม่ว่าจะเป็นเรื่องขี้หลงขี้ลืม ป้ำๆเป๋อๆ ซึ่งเป็นปกติของคนตระกูลซากิโนะมิยะอยู่แล้ว เธอเป็นคนที่รู้จักกับยูคาริโกะ แม่ของนางิเป็นอย่างดี เธอมีอายุ 31 ปี

### ซากิโนะมิยะ โคโคโนเอะ

|  |  |
| --- | --- |
| ซากิโนะมิยะ โคโคโนเอะ | * ชื่อญี่ปุ่น : (ญี่ปุ่น: 鷺ノ宮 九重; โรมาจิ: *Saginomiya Kokonoe*)
* อายุ : 64
 |

คุณยายของอิสึมิที่มีนิสัยขี้หลงขี้ลืม ป้ำๆเป๋อๆ เหมือนลูกและหลานไม่มีผิดเพี้ยน ตามลักษณะนิสัยประจำตระกูล เธอมีอายุ 64 ปี

### ซากิโนะมิยะ กินคะ

|  |  |
| --- | --- |
| ซากิโนะมิยะ กินคะ ในร่างเด็ก | * ชื่อญี่ปุ่น : (ญี่ปุ่น: 鷺ノ宮 銀華; โรมาจิ: *Saginomiya Ginka*)
* อายุ : 91
* นักพากย์ : โทโมโกะ คาเนดะ
 |

คุณยายทวดของอิสึมิ ผู้มีพลังในการคงรูปร่างในวัยเด็กได้ แต่ต้องรับประทานเลือดสดๆเป็นเงื่อนไข และถ้าพลังหมดก็จะกลับไปเป็นคนแก่อีก ตามล่าฮายาเตะเพราะต้องการนำเลือดของเขาไปรักษาอิสึมิ เป็นผู้เก่งกาจ ในการลอบโจมตี ใช้อาวุธได้เก่งมาก

ครอบครัวนิชิซาว่า
-----------------

### นิชิซาว่า อายุมุ

|  |  |
| --- | --- |
| นิชิซาว่า อายุมุ | * ชื่อญี่ปุ่น : (ญี่ปุ่น: 西沢 歩; โรมาจิ: *Nishizawa Ayumu*)
* อายุ : 16
* ส่วนสูง : 162cm
* น้ำหนัก : 47kg
* หมู่โลหิต : A
* วันเกิด : 15 พฤษภาคม
* นักพากย์ : มิคาโกะ ทาคาฮาชิ (ญี่ปุ่น), อังคณา พานประทีป (ไทย)
* สีผม : ███ น้ำเงินม่วง
* สีตา : ███ เหลืองเขียว
 |

เพื่อนโรงเรียนเก่าของฮายาเตะ แอบหลงรักฮายาเตะ เพราะเคยช่วยชีวิตของเธอไว้ตอนที่เบรกรถจักรยานแตกขณะกำลังขี่ลงเนินสูง เป็นคนที่ชอบรับประทานมาก และในอนิเมะเธอมักจะได้รับบทมานั่งทานอาหารชนิดต่างๆ ในเรื่อง เธอจัดว่าเป็นคนที่ธรรมดาที่สุด ชนิดหาไม่ได้อีกแล้วในเรื่อง เป็น 1 ในตัวเต็งแย่งชิงหัวใจของฮายาเตะ เธอมักจะวางแผนไปเที่ยว หรือหากิจกรรมในแบบฉบับคู่รักมาชวนฮายาเตะทำประจำก่อนที่ฮายาเตะจะเป็นพ่อบ้าน แต่หลังจากนั้นก็ยังพยายามไม่ลดละที่จะคว้าใจฮายาเตะไว้ให้ได้

### นิชิซาว่า คาซุกิ

|  |  |
| --- | --- |
| นิชิซาว่า คาซุกิ | * ชื่อญี่ปุ่น : (ญี่ปุ่น: 西沢 一樹; โรมาจิ: *Nishizawa Kazuki*)
* อายุ : 13
* หมู่โหลิต : A
* วันเกิด : 16 มิถุนายน
* นักพากย์ : เอริ นากาโอะ
* สีผม : ███ น้ำตาล
* สีตา : ███ ชมพูม่วง
 |

น้องชายของนิชิซาว่า แอบหลงรักนางิ
แม้สุดท้าย เขาจะรู้ว่า นางิชอบฮายาเตะแล้ว ก็ยังเป็นห่วงนางิอยู่เหมือนเดิม ปรากฏตัวในเรื่อง ฮายาเตะ พ่อบ้านประจัญบาน ซีซัน 2 ในตอนที่ 1 ,5 ,15

สายตระกูลทาจิบานะ
-----------------

### ทาจิบานะ วาตารุ

|  |  |
| --- | --- |
| ทาจิบานะ วาตารุ | * ชื่อญี่ปุ่น : (ญี่ปุ่น: 橘 ワタル/เขียนด้วยตัวคันจิ : 橘　亘,; โรมาจิ: *Tachibana Wataru*)
* อายุ : 13
* ส่วนสูง : 139cm
* น้ำหนัก : 32kg
* หมู่โลหิต : AB
* วันเกิด : 30 สิงหาคม
* นักพากย์ : มารินะ อิโนะอุเอะ (ญี่ปุ่น), กริน อักษรดี (ไทย)
* สีผม : ███ ดำ
* สีตา : ███ น้ำเงินม่วง
 |

ทายาทตระกูลทาจิบานะที่กำลังจะล้มละลาย เป็นผู้ดูแลร้านเช่าวิดีโอทาจิบานะที่เป็นกิจการท้ายสุดของตระกูล เป็นคู่หมั้นของนางิ มีนิสัยเหมือนเด็กแก่แดด ปากไม่ค่อยดี หมั้นกับนางิเพราะพ่อแม่หวังในทรัพย์สินของตระกูลซันเซนอิง ในร้านวิดีโอของเขาจะมีวิดีโอพิเศษต่างๆ เช่น อุลตร้าเซเว่น ตอนที่ 12 ซึ่งไม่ได้ฉายในญี่ปุ่น แสดงท่าทีว่าชอบอิสึมิ แต่ก็ดูท่าจะมีใจให้ซากิอยู่เหมือนกัน

### คิจิมะ ซากิ

|  |  |
| --- | --- |
| คิจิมะ ซากิ | * ชื่อญี่ปุ่น : (ญี่ปุ่น: 貴嶋 サキ/เขียนด้วยตัวคันจิ : 貴島　沙希; โรมาจิ: *Kijima Saki*)
* อายุ : 20
* ส่วนสูง : 161cm
* น้ำหนัก : 45kg
* หมู่โลหิต : B
* วันเกิด : 17 มิถุนายน
* นักพากย์ : ซากิ นากาจิมะ (ญี่ปุ่น), ศันสนีย์ ติณห์กีรดีศ (ไทย)
* สีผม : ███ เขียว
* สีตา : ███ เขียวอ่อน
 |

สาวใช้ที่ดูแลวาตารุ ดูเผินๆเหมือนคนที่มากด้วยความสามารถ แต่จริงๆเป็นคนค่อนข้างซุ่มซ่ามไม่ได้เรื่อง
ตั้งความหวังไว้ว่าจะดูแลวาตารุให้เติบโตเป็นผู้ใหญ่ที่ดี ถึงแม้เธอจะคิดกับวาตารุในแบบพี่สาวกับน้องชาย แต่บางครั้งเธอกลับแสดงอาการหึงวาตารุมากจนอาจคิดอีกแบบนึงก็ได้

ครอบครัวคัตสึระ
---------------

### คัตสึระ ฮินะกิคุ

|  |  |
| --- | --- |
| คัตสึระ ฮินะกิคุ | * ชื่อญี่ปุ่น: (ญี่ปุ่น: 桂 ヒナギク/เขียนด้วยตัวคันจิ : 桂　雛菊; โรมาจิ: *Katsura Hinagiku*)
* อายุ : 16
* ส่วนสูง : 161cm
* น้ำหนัก : 45kg
* หมู่โลหิต : O
* วันเกิด : 3 มีนาคม
* นักพากย์ : ชิซึกะ อิโต้ (ญี่ปุ่น), อังคณา พานประทีป (ไทย)
* สีผม : ███ ชมพู
* สีตา : ███ เหลือง
 |

ประธานนักเรียนโรงเรียนฮัคคุโอ สมาชิกชมรมเคนโด้ เป็นสาวที่มีความมั่นใจในตนเองสูง หัวดี เรียนค่อนข้างเก่ง มีฝีมือในทุกๆเรื่อง ฝีดาบก็ไม่เป็นรองใคร แต่มีจุดอ่อนตรงที่กลัวความสูง ในภายหลังเธอหลงรักฮายาเตะ แต่ไม่ยอมบอกใครนอกจากนิชิซาว่า และไม่คิดที่จะบอกให้ฮายาเตะรับรู้ด้วย เพราะเธอคิดว่าการเข้าไม่เข้าไปบอกว่าชอบฮายาเตะก่อนก็เหมือนกับการประกาศว่าตนเองเป็นฝ่ายแพ้ แต่ในอนาคตก็ไม่แน่เหมือนกันนะ... เธอยังได้รับคะแนนโหวตตัวละครอันดับที่ 1 ในการโหวตตัวละครทุกครั้งอีกด้วย ฮินะกิคุ เหมือนกับ ฮายาเตะ มีความหลังที่พ่อแม่จริงๆของเธอ ทิ้งเธอไปตั้งแต่เด็กๆ พร้อมทิ้งหนี้ 80 ล้านเยนไว้ให้ จนภายหลังได้ครอบครัวคัตสึระ มารับดูแลไป

### คัตสึระ ยูคิจิ

|  |  |
| --- | --- |
| คัตสึระ ยูคิจิ | * ชื่อญี่ปุ่น : (ญี่ปุ่น: 桂 雪路; โรมาจิ: *Katsura Yukiji*)
* อายุ : 28
* ส่วนสูง : 165cm
* น้ำหนัก : 49kg
* หมู่โลหิต : B
* วันเกิด : 10 พฤศจิกายน
* นักพากย์ : ฮิโทมิ นาบาทาเมะ (ญี่ปุ่น), ศันสนีย์ ติณห์กีรดีศ (ไทย)
 |

พี่สาวของฮินะกิคุ เป็นอาจารย์สอนวิชาประวัติศาสตร์อยู่ที่โรงเรียนฮัคคุโอ มีนิสัยชอบดื่มเหล้าเป็นชีวิตจิตใจ ปัจจุบันเธอพักที่ห้องพักครูเวรในโรงเรียน
มักจะมีปัญหาในด้านการเงิน และรบกวนคนรอบข้างเป็นประจำ โดยเฉพาะกับ ฮายาเตะ บางครั้งเงินที่เธอได้มา มักถูกหักไปกับหนี้สิน ที่เหลือมักจะไปจบลงที่ขวดสุรา ยูคิจิ มีความหลังที่พ่อแม่จริงๆของเธอ ทิ้งเธอไปตั้งแต่เด็กๆ พร้อมทิ้งหนี้ 80 ล้านเยนไว้ให้ จนภายหลังได้ครอบครัวคัตสึระ มารับดูแลไป

สายตระกูลโอโคอุจิ
-----------------

### โอโคอุจิ ไทกะ

|  |  |
| --- | --- |
| โอโคอุจิ ไทกะ | * ชื่อญี่ปุ่น : (ญี่ปุ่น: 大河内 タイガ; โรมาจิ: *Ōkōchi Taiga*)
* อายุ : 10
* ส่วนสูง : 125cm
* น้ำหนัก : 25kg
* หมู่โลหิต : B
* วันเกิด : 29 กันยายน
* นักพากย์ : ซากิ นากาจิมะ (ญี่ปุ่น), เบญจวรรณ วนิชจิวพันธ์ (ไทย)
 |

คุณหนูอายุ 10 ขวบ นักเรียนโรงเรียนฮัคคุโอ ชื่นชอบและศรัทธาในตัวฮิมุโระ พ่อบ้านของตนมาก และมักชอบที่จะช่วยเหลือฮิมุโระทำหน้าที่ต่างๆ ที่ได้รับไหว้วาน ดูแล้วผิดสถานะพ่อบ้านกับเจ้านายเอามากๆ

### ซาเอกิ ฮิมุโระ

|  |  |
| --- | --- |
| ซาเอกิ ฮิมุโระ | * ชื่อญี่ปุ่น : (ญี่ปุ่น: 冴木 ヒムロ; โรมาจิ: *Saeki Himuro*)
* อายุ : 17
* ส่วนสูง : 187cm
* น้ำหนัก : 82kg
* หมู่โลหิต : O
* วันเกิด : 4 กรกฎาคม
* นักพากย์ : โคสึเกะ โทริอุมิ (ญี่ปุ่น), กริน อักษรดี (ช่วงแรก), อภิชาติ สมุทรคีรี (ไทย)
 |

พ่อบ้านประจำตระกูลโอโคอุจิ มีหน้าตาหล่อฉกาจบาดใจสาวๆ แต่นิสัยค่อนข้างเห็นแก่เงิน และเห็นคุณหนูไทกะที่ตนดูแลเป็นแค่ถังเงินสำหรับจ่ายรายได้ให้ตนเท่านั้น

สายตระกูลอาซึมามิยะ
-------------------

### อาซึมามิยะ โคทาโร่

|  |  |
| --- | --- |
| อาซึมามิยะ โคทาโร่ | * ชื่อญี่ปุ่น : (ญี่ปุ่น: 東宮 康太郎; โรมาจิ: *Azumamiya Kōtarō*)
* อายุ : 16
* ส่วนสูง : 165cm
* น้ำหนัก : 52kg
* หมู่โลหิต : A
* วันเกิด : 24 มิถุนายน
* นักพากย์ : รินะ ซาโต้ (ญี่ปุ่น), อภิชาติ สมุทคีรี (ช่วงแรก), อภินันท์ ธีระนันทกุล (ไทย)
 |

คุณหนูผู้อ่อนแอ 1 ในสมาชิกชมรมเคนโด้ที่ฮินะกิคุสังกัดอยู่ แต่มีฝีมือห่วยแตกเอามากๆ เจ้าเล่ห์ในแบบที่ไร้ประโยชน์ เป็นคนที่ไม่มีมารยาท และมักได้รับการสั่งสอนมารยาทแบบเจ็บๆจากพ่อบ้านคาเอเดะเป็นประจำ ในบางครั้งอาจสงสัยว่าเขากับคาเอเดะใครกันแน่ที่เป็นเจ้านาย แอบหลงรักฮินะกิคุ แต่ท่าทางความหวังของเขาคงจะริบหรี่สุดๆ

### โนโนฮาระ คาเอเดะ

|  |  |
| --- | --- |
| โนโนฮาระ คาเอเดะ | * ชื่อญี่ปุ่น : (ญี่ปุ่น: 野々原 楓; โรมาจิ: *Nonohara Kaede*)
* อายุ : 18
* ส่วนสูง : 178cm
* น้ำหนัก : 72kg
* หมู่โลหิต : A
* วันเกิด : 12 สิงหาคม
* นักพากย์ : คัตสิยูกิ โคนิชิ (ญี่ปุ่น), ธีระ โรจนานันท์ (ช่วงแรก), อภิชาติ สมุทคีรี (ไทย)
 |

พ่อบ้านประจำตระกูลอาซึมามิยะ ผู้ที่มีฝีมือการต่อสู้เป็นยอด และเป็นคนที่บอกฮายาเตะให้รับรู้ว่า "พ่อบ้านควรมีท่าไม้ตายติดตัวด้วย" เป็นคนเจ้าระเบียบ และคอยดูแลอบรมมารยาทให้กับคุณหนูโคทาโร่ตลอดเวลา

สายตระกูลเซงาวะ
---------------

### เซงาวะ อิซึมิ

|  |  |
| --- | --- |
| เซงาวะ อิซึมิ | * ชื่อญี่ปุ่น : (ญี่ปุ่น: 瀬川 泉; โรมาจิ: *Segawa Izumi*)
* อายุ : 16
* ส่วนสูง : 157cm
* น้ำหนัก : 44kg
* หมู่โลหิต : A
* วันเกิด : 21 มิถุนายน
* นักพากย์ : ซายูริ ยาฮากิ (ญี่ปุ่น), พนาวรรณ ศรีวะโลสกุล (ไทย)
* สีผม : ███ ม่วง
* สีตา : ███ ชมพูม่วง
 |

1 ใน สามสาวสมาชิกคณะกรรมการนักเรียน และทีมหัวหน้าห้อง ชอบหนีเรียน และแกล้งคนอื่น แต่ก็มักจะเป็นเป้าแกล้งประจำของ 2 สาวกรรมการนักเรียน เป็นลูกศิษย์คนสำคัญของอาจารย์คัตสึระ ในอดีตเคยเธอได้รับการช่วยเหลือจากฮายาเตะ และกลายเป็น 1 ในตัวเต็งแย่งชิงหัวใจฮายาเตะไปอีกคน

### เซงาวะ โคเท็ตสึ

|  |  |
| --- | --- |
| เซงาวะ โคเท็ตสึ | * ชื่อญี่ปุ่น : (ญี่ปุ่น: 瀬川 虎鉄; โรมาจิ: *Segawa Kotetsu*)
* อายุ : 16
* วันเกิด : 21 มิถุนายน
* นักพากย์ : โก ชิโนยามะ
 |

ฝาแฝดผู้พี่ของ อิซึมิ เขาทำงานเป็นพ่อบ้านของตระกูลตนเองและคอยดูแลอิซึมิเพื่อเป็นการฝีกฝนตนเอง เขาชื่นชอบรถไฟและชอบถ่ายรูปเก็บไว้เป็นงานอดิเรก เป็นคนไม่มีโชคด้านผู้หญิงเอาเสียเลย ขนาดรวบรวมความกล้าสารภาพรักได้ ก็ดันไปสารภาพรักฮายาเตะที่เป็นผู้ชายเสียอีก พอรู้ความจริงว่าฮายาเตะที่ตนเองชอบเป็นผู้ชาย ในตอนแรกก็โมโหฮายาเตะมาก เมื่อนางิเกลี้ยกล่อมให้หายโมโห กลับเข้าใจผิด จึงเปลี่ยนใจหันไปเป็นพวกรักร่วมเพศแทน

ตัวละครในโรงเรียนฮัคคุโอ
------------------------

### ฮานาบิชิ มิกิ

|  |  |
| --- | --- |
| ฮานาบิชิ มิกิ | * ชื่อญี่ปุ่น : (ญี่ปุ่น: 花菱 美希; โรมาจิ: *Hanabishi Miki*)
* อายุ : 16
* ส่วนสูง : 151cm
* น้ำหนัก : 42kg
* หมู่โลหิต : AB
* วันเกิด : 9 กันยายน
* นักพากย์ : เอริ นากาโอะ (ญี่ปุ่น), เบญจวรรณ วนิชจิวพันธ์ (ไทย)
 |

1 ใน สามสาวสมาชิกคณะกรรมการนักเรียน และทีมหัวหน้าห้อง ชอบหนีเรียน และแกล้งคนอื่น เป็นลูกศิษย์คนสำคัญของอาจารย์คัตสึระ พ่อของเธอเป็นรัฐมนตรีของกระทรวงใดกระทรวงหนึ่ง ท่าทางของเธอบ่งบอกว่าชอบฮินะกิคุมากกว่าคำว่าเพื่อน แต่ไม่มีใครในเรื่องดูออกเลย

### อาซาคาเซะ ริสะ

|  |  |
| --- | --- |
| อาซาคาเซะ ริสะ | * ชื่อญี่ปุ่น : (ญี่ปุ่น: 朝風 理沙; โรมาจิ: *Asakaze Risa*)
* อายุ : 16
* ส่วนสูง : 169cm
* น้ำหนัก : 48kg
* หมู่โลหิต : O
* วันเกิด : 13 กรกฎาคม
* นักพากย์ : มาสุมิ อาซาโนะ (ญี่ปุ่น), อังคณา พานประทีป (ไทย)
 |

1 ใน สามสาวสมาชิกคณะกรรมการนักเรียน และทีมหัวหน้าห้องชอบหนีเรียน และแกล้งคนอื่น เป็นลูกศิษย์คนสำคัญของอาจารย์คัตสึระ บ้านของเธอเป็นศาลเจ้า

### ฮารุคาเซะ จิฮารุ

|  |  |
| --- | --- |
| ฮารุคาเซะ จิฮารุ | * ชื่อญี่ปุ่น : (ญี่ปุ่น: 春風 千桜; โรมาจิ: *Harukaze Chiharu*)
* อายุ : 16
* ส่วนสูง : 158cm
* น้ำหนัก : 45kg
* หมู่โลหิต : A
* วันเกิด : 30 สิงหาคม
* นักพากย์ : อายุมิ ฟูจิมูระ (ญี่ปุ่น), เบญจวรรณ วนิชจิวพันธ์ (ไทย)
 |

เลขาของคณะกรรมการนักเรียน ภาพลักษณ์ของเธอแสดงออกว่าเป็นคนเคร่งขรึม แต่ในความเป็นจริงๆลึกๆ เธอก็เป็นเพียงแค่เด็กสาวธรรมดา เนื่องจากบ้านของเธอเคยเกือบจะล้มละลาย ทำให้เธอไปสมัครทำงานพิเศษเป็นสาวใช้ในสังกัดตระกูลไอซาวะ แต่หลังจากที่บ้านของเธอเข้าสู่สภาวะปกติ เธอก็ยังคงทำงานนี้อยู่ เธอสนิทกับไอกะมากที่สุด

### คาสึมิ ไอกะ

|  |  |
| --- | --- |
| คาสึมิ ไอกะ | * ชื่อญี่ปุ่น : (ญี่ปุ่น: 霞 愛歌; โรมาจิ: *Kasumi Aika*)
* อายุ : 17
* ส่วนสูง : 160cm
* น้ำหนัก : 43kg
* หมู่โลหิต : B
* วันเกิด : 9 ตุลาคม
* นักพากย์ : คาโต้ เอมิริ (ญี่ปุ่น), ศันสนีย์ ติณห์กีรดีศ (ไทย)
 |

รองประธานนักเรียนโรงเรียนฮัคคุโอ มีนิสัยค่อนข้างน่ากลัวแบบเงียบๆ ชื่อ "ไอ" ของเธอ มาจากชื่อของตระกูล "ไอซาวะ" ดูเหมือนเธอจะเคยมีความหลังอะไรบางอย่างที่เกี่ยวข้องกับเงินทอง เธอสนิทกับจิฮารุมากที่สุด

### คาโอรุ เคียวโนะสุเกะ

|  |  |
| --- | --- |
| คาโอรุ เคียวโนะสุเกะ | * ชื่อญี่ปุ่น : (ญี่ปุ่น: 薫 京ノ介; โรมาจิ: *Kaoru Kyonosuke*)
* อายุ : 28
* ส่วนสูง : 166cm
* น้ำหนัก : 56kg
* หมู่โลหิต : A
* วันเกิด : 9 มกราคม
* นักพากย์ : ซาโตชิ ฮิโนะ (ญี่ปุ่น), อภิชาติ สมุทคีรี (ไทย)
 |

อาจารย์สอนวิชาพลศึกษา ชอบหุ่นโมเดล เป็นเพื่อนสมัยเด็กกับ ยูคิจิ และพอมาเป็นครูก็อยู่ห้องพักครูเดียวกันอีก เขาเคยเล่าความในใจว่า เขามีคนที่ชอบอยู่แล้ว ตอนเด็กๆก็น่ารักและยิ้มแย้ม แต่พอโตขึ้น ก็มีนิสัยบ้าระห่ำขึ้น แต่ไม่ว่าจะเป็นยังไง ก็ยังชอบเขาอยู่เหมือนเดิม ซึ่งคนที่เขาชอบอยู่ก็คือ ยูคิจิ นั้นเอง แต่ตัวเขากลับคิดว่า เลยเวลาที่จะบอกความรู้สึกแล้ว จึงปล่อยให้ทุกอย่างยังเป็นเหมือนเดิมต่อไป

### เทนโนสึ อาเธน่า

|  |  |
| --- | --- |
| อาเธเน่ เทนนอส ในวัยเด็ก | * ชื่อญี่ปุ่น : (ญี่ปุ่น: 天王州 アテネ; โรมาจิ: *Tennōsu Atene*)
* ชื่ออังกฤษ : Athena Tennos
* หมู่โลหิต : AB
* วันเกิด : 30 พฤศจิกายน
* นักพากย์ : อายาโกะ คาวาสึมิ
 |

ลูกสาวตระกูล เทนนอส เจ้าของปราสาท "Royal Garden" ปัจจุบัน เป็น 1 ในผู้บริหารของโรงเรียนฮัคคุโอ ในอดีต เธอเป็นเจ้านายและคนรักคนแรกของฮายาเตะ เป็นคนที่ฝึกฝนร่างกาย และการต่อสู้ให้กับฮายาเตะด้วยตนเอง จนถึงตอนนี้ เธอเองก็ยังรักฮายาเตะอยู่ เธอมีชื่อเล่นที่ตั้งโดยฮายาเตะว่า อาตัน (อังกฤษ: A-Tan) (ญี่ปุ่น: アーたん; โรมาจิ: *Ā Tan*) ในตอนที่ฮายาเตะสอบไม่ผ่านแล้วได้รับการร้องขอให้มีการให้คะแนนใหม่ เธอเป็น 1 ในผู้ออกความเห็นในเรื่องนี้ และได้รู้ว่าตอนนี้ฮายาเตะเป็นยังไงบ้างแล้ว ดูเหมือนว่าจะมีบางสิ่งบางอย่างครอบงำเธออยู่...

ฝ่ายวิจัยพลังงานมิคาโดะ M.H.E.（Mikado Hyper Energy）
---------------------------------------------------

### มากิมุระ ชิโอริ

|  |  |
| --- | --- |
| มากิมุระ ชิโอริ | * ชื่อญี่ปุ่น : (ญี่ปุ่น: 牧村 志織; โรมาจิ: *Makimura Shiori*)
* อายุ : 22
* ส่วนสูง : 156cm
* น้ำหนัก : 41kg
* หมู่โลหิต : B
* วันเกิด : 20 ตุลาคม
* นักพากย์ : รินะ ซาโต้ (ญี่ปุ่น), เบญจวรรณ วนิชจิวพันธ์ (ไทย)
 |

นักวิทยาศาสตร์ที่ทำงานวิจัยให้กับตระกูลซันเซนอิง เป็นผู้คิดหุ่นยนต์ผู้พิทักษ์ เบอร์ 1-12 เธอเป็นคนฉลาดมากจนเข้าขั้นอัจฉริยะ แต่มีความคิดอ่านเหมือนเด็ก เคยเรียนที่โรงเรียนฮัคคุโอมาก่อน และตั้งชมรมวิจัยภาพเคลื่อนไหว ที่ มิกิ ริสะ และ อิซึมิ สังกัดอยู่ ปัจจุบันกำลังฝึกฝนความเป็นอยู่ของมนุษย์ด้วยการเป็นอาจารย์สอนวิชาวิทยาศาสตร์ และประวัติศาสตร์

### เอท (หุ่นยนต์ผู้พิทักษ์หมายเลข 8)

|  |  |
| --- | --- |
| เอท | * ชื่อญี่ปุ่น : (ญี่ปุ่น: エイト; โรมาจิ: *Eito*)
* ชื่ออังกฤษ : Eight
* อายุ : 3
* ส่วนสูง : 200cm
* น้ำหนัก : 130kg
* วันที่สร้างเสร็จ : 3 พฤษภาคม
* นักพากย์ : รินะ ซาโต้ (ญี่ปุ่น), กริน อักษรดี (ตอนที่ 3), อังคณา พานประทีป (ไทย)
 |

เป็นหุ่นยนต์ตัวแรกที่ปรากฏตัวในเรื่อง ปัจจุบันเป็นคนใช้บ้าน มากิมุระ ชิโอริ ชื่นชอบ ชิโอริ มาก และมักจะมาแก้แค้นฮายาเตะ ที่สามารถเอาชนะตนเองได้ ซึ่งเอท นั้นมี หลายเวอร์ชัน เช่น 8.1 , 8.2 ....... 8.13 เป็นต้น และ มักจะอวดอ้างตัวเองว่า เป็นแฟนของ ชิโอริ

### หมายเลข 13 (หุ่นยนต์ผู้พิทักษ์หมายเลข 13)

|  |  |
| --- | --- |
| หมายเลข 13 คุง | * ชื่อญี่ปุ่น : (ญี่ปุ่น: メカ執事13号; โรมาจิ: *meka shituzi zyuusango*)
* ชื่ออังกฤษ : Mecha Butler Thirteen
* นักพากย์ : รินะ ซาโต้, อังคณา พานประทีป (ไทย)
 |

เป็นหุ่นยนต์ผู้พิทักษ์ตัวที่ 2 ซึ่งใช้ในการทำงานบ้านโดยเฉพาะ ทำให้นางิ และ มาเรีย หัวเราะได้ในพริบตา สามารถทำอะไรก็ได้ ซึ่งใช้ความเร็วเสียง ในการทำงาน แขนและขา สามารถยืดหดได้ ในอนิเมะซีซันแรก เขายอมสละชีวิตตนเองเพื่อปกป้องโลกจากอุกกาบาตขนาดยักษ์ การดีไซน์ของเขาล้อเลียนคิไคเดอร์อย่างเห็นได้ชัด

โบสถ์อเล็กซานมาร์โก
-------------------

### โซเนีย ชาฟุลนาส

|  |  |
| --- | --- |
| โซเนีย ชาฟุลนาส | * ชื่อญี่ปุ่น : (ญี่ปุ่น: ソニア・シャフルナーズ; โรมาจิ: *Sonia Shafurunazu*)
* ชื่ออังกฤษ : Sonia Shaflnar
* อายุ : 19
* ส่วนสูง : 163cm
* น้ำหนัก : 53kg
* หมู่โลหิต : AB
* วันเกิด : 1 กุมภาพันธ์
* นักพากย์ : ยูอิ โฮริเอะ
 |

ในอดีตเคยปลอมตัว เป็น ซิสเตอร์ ฟอร์เตเชีย เพื่อหลอกพ่อบ้านมากมายหลายคนที่มาฝึกที่ ถ้ำเสือพ่อบ้าน ให้จบชีวิตลงที่นั้น ซึ่งเป้าหมายที่แท้จริงของเธอ คือการแก้แค้นให้พ่อ ที่ถูกฮายาเตะ ทำร้าย แอบชอบวาตารุ อยู่ด้วย

### ซิสเตอร์ ฟอร์เตเชีย

|  |  |
| --- | --- |
| ซิสเตอร์ ฟอร์เตเชีย | * ชื่อญี่ปุ่น : (ญี่ปุ่น: フォルテシア・ニース; โรมาจิ: *Forutesia Niisu*)
* ชื่ออังกฤษ : Fortesia Neas
* นักพากย์ : โทชิโกะ มาเอดะ
 |

แม่ชีวัยสูงอายุคนหนึ่ง ผู้ที่ไปติดต่ออิสึมิให้มาปราบวิญญานในโบสถ์ จากคำบอกเล่าของริน เรจิออสเตอร์ เธอมีนิสัยไม่เจียมสังขารของตนเอง ชอบไล่ตามวงดนตรีที่ชื่นชอบเป็นงานอดิเรก

### ริน เรจิออสเตอร์

|  |  |
| --- | --- |
| ริน เรจิออสเตอร์ | * ชื่อญี่ปุ่น : (ญี่ปุ่น: リィン・レジオスター; โรมาจิ: *Riin Rejiosuta*)
* ชื่ออังกฤษ : Linn Regiostar
* อายุ : ตายตอน 22 ปี ปัจจุบัน 82 ปี
* ส่วนสูง : 175cm
* น้ำหนัก : 60kg
* หมู่โลหิต : B
* วันเกิด : 3 มกราคม
* นักพากย์ : จุนอิจิ ซุวาเบะ
 |

เป็นผู้สร้างดันเจี้ยนในโบสถ์อเล็กซานมาร์โก และเป็นผู้ที่สร้างโบสถ์นี้ขึ้นมาด้วย แต่แล้ววันหนึ่งเขาโดนกับดักอาบยาพิษของตนเอง เข้าไปทำให้เขาตายและกลายเป็นวิญญาณ ในดันเจี้ยน แต่เมื่อพวกฮายาเตะ ทำการปลดปล่อยดันเจี้ยน วิญญาณของเขาจึงสามารถออกมาสู่โลกปัจจุบันได้ ชอบให้คนอื่นเรียกตัวเองว่า "ลอร์ดบริติช แห่ง อากิบะ"

อ้างอิง
-------

1. ↑  "Hayate no Gotoku! Offical Quest: Question 9". คลังข้อมูลเก่าเก็บจากแหล่งเดิมเมื่อ 2011-11-19. สืบค้นเมื่อ 2011-04-28.
2. 1 2 3  J.C.Staff/โชงะกุกัง, *Hayate no Gotoku!! 2nd Season* ตอนที่ 1, ทีวีโตเกียว, 3 เมษายน พ.ศ. 2552



| * ด
* ค
* ก
*ฮายาเตะ พ่อบ้านประจัญบาน* โดย เค็นจิโร ฮะตะ |
| --- |
| บทความ | ตัวละคร • รายชื่อบท • รายชื่อตอน • อัลบั้ม • อัลบั้มประจำตัวละคร • ภาพยนตร์ • ละครโทรทัศน์ (ตัวละคร) |
| นิตยสาร | โชเนนซันเดย์ (ญี่ปุ่น) • นีออซ (ไทย) |
| ทีมงานอะนิเมะ | SynergySP • J.C.Staff • Manglobe |
| ครอสโอเวอร์ | สามพลังป่วนพิทักษ์โลก |
| ข้อมูลเพิ่มเติม | วิกิคำคม |